แขวงสวนจิตรลดา

สวนจิตรลดา เป็นแขวงหนึ่งในพื้นที่เขตดุสิต กรุงเทพมหานคร สภาพพื้นที่เป็นเขตพระราชฐานและสถานที่ราชการ ตั้งชื่อตามสวนในพื้นที่ ซึ่งปัจจุบันเป็นส่วนหนึ่งของพระราชวังดุสิต

ที่ตั้งและอาณาเขต 
แขวงสวนจิตรลดาตั้งอยู่ทางทิศตะวันออกของเขตดุสิต มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงถนนนครไชยศรี (เขตดุสิต) มีคลองสามเสนเป็นเส้นแบ่งเขต
 ทิศตะวันออก ติดต่อกับแขวงทุ่งพญาไท (เขตราชเทวี) มีทางรถไฟสายเหนือเป็นเส้นแบ่งเขต
 ทิศใต้ ติดต่อกับแขวงสี่แยกมหานาค (เขตดุสิต) และแขวงวัดโสมนัส (เขตป้อมปราบศัตรูพ่าย) มีถนนพิษณุโลกเป็นเส้นแบ่งเขต
 ทิศตะวันตก ติดต่อกับแขวงดุสิต (เขตดุสิต) มีคลองเปรมประชากรเป็นเส้นแบ่งเขต

สถานที่สำคัญภายในแขวง 

 สวนจิตรลดา
 พระตำหนักจิตรลดารโหฐาน พระราชวังดุสิต
 มูลนิธิสายใจไทย ในพระบรมราชูปถัมภ์
 โรงเรียนจิตรลดา
 โครงการส่วนพระองค์สวนจิตรลดา
 อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร
 โรงเรียนราชวินิต มัธยม
 วัดสุคันธาราม

อ้างอิง

สวนจิตรลดา